224 



pilos inveniuntur, quorum apex perit, basis vero seu in- 

 ferior pars persistit apertura maxima, canali non solura 

 per pilum decurrente, sed quoque intra stylum contiiiuato, 

 subito vero cessante et clauso. 



Stigma est extremitas styli aut ejus divisionum pa- 

 pillis notata. Limite naturali non differt a stylo; papil- 

 lae enim sensim rariores crebrioresque fiunt. Si accurate 

 loqui vis stylus est multifidus, si tot adsunt canales stig- 

 matici, quot divisiones, ut in Pelargonio, stigma vero bi- 

 multifidium etc, si inter divisiones duas etc. canalis de- 

 currit, ut in Digitali. Si stylus multifidus est, in qualibet 

 divisione stigma reperitur. 



Stigma aut convexum est, aut concavum, aut pertu- 

 sum. Stigma convexum parvam tamen habere solet im- 

 pressionem ubi canalis stigrnaticus incipit. Est subglobo- 

 sum, deplanatum, orbiculare, angulatum, incisum; foveola- 

 tum, emarginatum etc. Si styli apice vix latius est, aut 

 si angustius, filiforme vocatur. Stigma concavum non 

 minus interdum est filiforme, orbiculare, angulatum, com- 

 pressum, tri-multipartitum , stellatum etc. Stigma pertu- 

 sum canalem habet inter partitiones intrantem. Si divi- 

 siones teretiusculae , erit stigma bi-multipartitum, si de- 

 planatae, bilamellatum (Digitalis), quadrilamellatum (Clar- 

 kia) etc. 



Apices stigmatis, praesertim si stylus partitus est, 

 saepius reflexi conspiciuntur, interdum spiraliter contorti. 



Papillae aut totum stigma occupant, aut varias tan- 

 tum partes, extremum interdum apicem, paginam superio- 

 rem et interiorem, aut margines tantum, quod in Compo- 

 sitis videmus (cfr. Cassinium in Opusc. phyt. 1. 3.). 



